BDMS ถือได้ ปี 60 กลับมาโตก้าวกระโดดแผนเพิ่มโรงพยาบาล 50 แห่ง ไม่พลาดเป้า
โบรกฯแนะถือ BDMS เชื่อแผนเพิ่มโรงพยาบาล 50 แห่งไม่พลาดเป้า ปี 60 กลับมาโตก้าวกระโดด
24 พ.ย. 2558

บล.ดีบีเอส วิคเคอร์ส (ประเทศไทย) ระบุในบทวิเคราะห์ (24 พ.ย.) ว่า บริษัท กรุงเทพดุสิตเวชการ จำกัด (มหาชน) หรือ BDMS มีโครงข่ายโรงพยาบาลมากสุดในไทย โดยบริษัทตั้งเป้าจะเป็นโรงพยาบาลที่มีโครงข่ายมากที่สุดในภูมิภาค เอเซีย แปซิฟิก ที่ผ่านมาในช่วงปี 57-58 ได้มีการซื้อกิจารและก่อสร้างเองเป็นจำนวนมาก ปัจจุบันมีจำนวนถึง 42 โรงพยาบาลในพอร์ตทั้งหมด
อย่างไรก็ตาม การเปิดโรงพยาบาลแห่งใหม่ทำให้มี EBITDA ที่เป็นลบในช่วง 2 ปีแรก ยังผลให้อัตราการเติบโตของกำไรปี 2558-2559 เป็นตัวเลขเดียว (one-digit) จึงแนะนำเพียงถือ สำหรับ BGH ขณะที่คาดว่าบริษัทจะบรรลุแผนการเพิ่มโรงพยาบาล 50 แห่งในปี 61 ได้ไม่ยาก เหลืออีกเพียงไม่กี่ขั้นตอน ทางกลุ่มยังมีเป้าที่จะเพิ่มจำนวนอาคารในบริเวณอาคารสำนักงานใหญ่ในอนาคต จึงคาดว่าผลการดำเนินงานจะกลับมาก้าวกระโดดอีกครั้งในปี 60 คิดเป็น 19% จากปีก่อน เนื่องจากโรงพยาบาลใหม่กลับมาให้กำไร
คงคำแนะนำ ถือ ราคาพื้นฐาน 19.40 บาท/หุ้น ส่วนความเสี่ยงคือ บางครั้งปัญหาการเมืองไทยก็เป็นอุปสรรคต่อคนไข้ต่างประเทศที่จะเดินทางมาไทย ปัจจุบันคนไข้ต่างชาติคิดเป็นสัดส่วนรายได้ที่ 30% ของรายได้รวม